Úradný vestník L 116 , 03/05/2002 S. 0058 - 0059



Rozhodnutie Komisie z 25. apríla 2002, ktorým sa mení a dopĺňa rozhodnutie 94/278/ES o dovoze medu (oznámené pod číslom dokumentu C(2002) 1523) (Text s platnosťou pre EHP) (2002/337/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskych spoločenstiev, so zreteľom na smernicu Rady 92/118/EHS zo 17. decembra 1992 stanovujúcu požiadavky na zdravie zvierat a hygienu kladené v spoločenstve pri obchodovaní s výrobkami a dovoze takých výrobkov, na ktoré sa nevzťahujú uvedené požiadavky stanovené v osobitných pravidlách spoločenstva, ktoré obsahuje príloha A(I) smernice 89/662/EHS a, pokiaľ ide o patogény, smernica 90/425/EHS [1], ktorá bola naposledy zmenená a doplnená rozhodnutím Komisie 1999/724/ES [2], a najmä jeho článkom 10(2)a), keďže: (1) Rozhodnutie Komisie 94/278/ES z 18. marca 1994, ktoré obsahuje zoznam tretích krajín, z ktorých členské štáty povoľujú dovoz určitých výrobkov, na ktoré sa vzťahuje smernica Rady 92/118/EHS [3], naposledy zmenená a doplnená rozhodnutím 2001/700/ES [4] špecifikuje, z ktorých tretích krajín členské štáty povolia dovoz medu. (2) Tanzánia Komisii poskytla potrebné záruky, vzhľadom na sledovanie rezíduí a kontaminantov obsiahnutých v smernici Rady 96/23/ES z 29. apríla 1996 o opatreniach na monitorovanie určitých látok a ich rezíduí v živých zvieratách a výrobkoch z nich a vzhľadom na zrušenie smerníc 85/358/EHS a 86/469/EHS a rozhodnutí 89/187/EHS a 91/664/EHS [5], a dostala dočasný súhlas rozhodnutím Komisie 2000/159/ES z 8. februára 2000 dočasne schvaľujúcim plány sledovania rezíduí z tretích krajín v zmysle smernice Rady č. 96/23/ES [6], ktoré bolo naposledy zmenené a doplnenérozhodnutím 336/2000/ES [7]. Preto by Tanzánia mala byť zahrnutá do zoznamu, ktorý je prílohou rozhodnutia 94/278/ES. (3) Na základe rozhodnutia Komisie 2002/69/ES z 30. januára 2002 týkajúceho sa určitých ochranných opatrení vzhľadom na výrobky živočíšneho pôvodu dovezené z Číny [8] by mala byť Čína vyňatá zo zoznamu v prílohe k rozhodnutiu 94/278/ES. (4) Preto treba v tom zmysle upraviť rozhodnutie 94/278/ES. (5) Opatrenia stanovené týmto rozhodnutím sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 Príloha k rozhodnutiu 94/278/ES sa mení v súlade s prílohou k tomuto rozhodnutiu. Článok 2 Toto rozhodnutie je adresované členským štátom. V Bruseli 25. apríla 2002 Za Komisiu David Byrne Člen Komisie [1] Ú. v. ES L 62, 15.3.1993, s. 49. [2] Ú. v. ES L 290, 12.11.1999, s. 32. [3] Ú. v. ES L 120, 11.5.1994, s. 44. [4] Ú. v. ES L 256, 25.9.2001, s. 14. [5] Ú. v. ES L 125, 23.5.1996, s. 10. [6] Ú. v. ES L 51, 24.2.2000, s. 30. [7] Pozri s. 51 tohto Úradného vestníka. [8] Ú. v. ES L 30, 31.1.2002, s. 50. -------------------------------------------------- PRÍLOHA Časť XIV prílohy k rozhodnutiu 94/278/ES sa nahrádza nasledujúcim znením: "Časť XIV Zoznam tretích krajín, z ktorých členské štáty povoľujú dovoz medu (AR) Argentína (AU) Austrália (BG) Bulharsko (BR) Brazília (CA) Kanada (CL) Čile (CU) Kuba (CY) Cyprus (CZ) Česká republika (EE) Estónsko (GT) Guatemala (HR) Chorvátsko (HU) Maďarsko (IL) Izrael (IN) India (LT) Litva (MT) Malta (MX) Mexiko (MD) Moldava (NI) Nikaragua (NZ) Nový Zéland (NO) Nórsko [1] (PL) Poľsko (RO)Rumunsko (SI) Slovinsko (SK) Slovensko (SM) San Marino [2] (SV) Salvádor (TR) Turecko (TZ) Tanzánia (US) Spojené štáty (UY) Uruguaj (VN) Vietnam (ZM) Zambia" [1] Schválené v súlade s rozhodnutím Dozorného úradu Európskeho združenia voľného obchodu EFTA č. 223/96/COL zo 4. decembra 1996. [2] Schválené v súlade s rozhodnutím č. 1/94 Výboru pre spoluprácu ES a San Marina z 28. júna 1994. --------------------------------------------------